# data[].attributes.body
Pokalbis: apie Laisvės gynėjų dieną – Sausio 13-ąją.

Klausimai: Ar žinote, ką reiškia mylėti savo šalį? Kaip mes galime parodyti meilę Lietuvai šiandien? Kodėl laisvė yra svarbi? Kaip manote, ar žmonės, kurie gynė Lietuvą, buvo drąsūs?

Aiškinimas: vaikai, šiandien mes prisiminsime labai svarbią dieną mūsų šaliai – Sausio 13-ąją. Tai diena, kai žmonės labai mylėjo Lietuvą ir drąsiai ją gynė. Jie stovėjo susikibę prie svarbių pastatų ir norėjo, kad Lietuva būtų laisva – tokia, kokia ji yra dabar. Mokytoja pasakys vaikams, kad dabar visi kartu pasiklausysime labai gražios ir ypatingos dainos apie Lietuvą – apie Laisvę. Ji paaiškins, kad ši daina primena mums, kokia svarbi yra laisvė ir kaip žmonės ją saugojo. Mokytoja paleis dainą „Laisvė“, paprašys vaikų klausytis ramiai, susikaupus, o pasibaigus dainai – pasidalinti, kokius jausmus jie pajuto, ką girdėjo dainoje.

Demonstravimas: IT- (žiūrėti 2psl.) https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Pokalbis : Liepos 6-oji – Valstybės (Lietuvos Karaliaus Mindaugo karūnavimo) diena.

Mokytoja parodo vaikams atsineštą Karaliaus karūną ir klausia vaikų: kaip manote, kas galėtų nešioti tokią karūną? Ar žinote, kad ir Lietuvoje buvo karalius? Jo vardas buvo Mindaugas.Mokytoja paaiškins, kad Liepos 6 dieną švenčiame Mindaugo karūnavimo dieną – tai vadinama Valstybės diena. Tai labai svarbi šventė, nes Mindaugas buvo pirmasis ir vienintelis Lietuvos karalius. Vaikai sužinos, kad tą dieną visi lietuviai visame pasaulyje tuo pačiu metu gieda „Tautišką giesmę“ – mūsų himną.

Klausimai: Kodėl svarbu prisiminti savo šalies istoriją? Kaip manote, kodėl himną giedame visi vienu metu? Kaip jūs norėtumėte paminėti šią šventę?

Aiškinimas: Istorija mums padeda suprasti, kaip atsirado mūsų šalis ir kas mums svarbu. Jei mes žinome, kas buvo seniau, galime gerbti tuos, kurie kovojo už Lietuvą, ir jaustis labai išdidžiai mylėdami savo šalį. Himnas – tai speciali daina, kurią visi gieda kartu, kad parodytų, jog mylime savo šalį. Kai visi giedame vienu metu, mes esame kaip viena didelė šeima, kuri pagerbia Lietuvą.

Demonstravimas: IT - (žiūrėti 2 psl.) https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Pokalbis: apie Lietuvos pinigus- monetas.

Mokytoja atsineša i grupę 10 piniginių monetų ir banknotų. Vaikų prašoma padėti suskaičiuoti ir uzrašyti kiek vienetų suskaičiavo ant popieriaus lapo.

Klausimai: Ar žinote, kas yra pinigai? Kam žmonės naudoja pinigus? Ar esate matę monetas? Kokia jų forma, spalva? Kaip manote, ar visose šalyse pinigai atrodo vienodai? Ar žinote, kaip atrodo Lietuvos pinigai?

Aiškinimas: Pinigus žmonės naudoja, kai nori ką nors nusipirkti – pavyzdžiui, maisto, drabužių ar žaislų. Yra dviejų rūšių pinigai – popieriniai (vadinami banknotais) ir metalinių pinigai (vadinami monetomis). Lietuvoje mes naudojame eurus. Jie atrodo taip pat kaip kituose Europos šalyse, bet ant kai kurių mūsų pinigų galime pamatyti ypatingų ženklų – pavyzdžiui, Lietuvos herbą, užrašą „LIETUVA“ ar metus, kada ta moneta pagaminta. Pinigai mums svarbūs, jų negalima švaistyti. Svarbu žinoti, kad ne viskas pasaulyje yra nuperkama – draugystė, meilė ir pagarba kainos neturi.

Demonstravimas: rodomi tikri pinigai- euro banknotai ir monetos. Mokytoja demonstruoja filmuką per interaktyviąją lentą. Kakė Makė ir Netvarkos Nykštukas žaidžia pardavėjus. Ką pasakė Kakė Makė? - YouTube

# data[].attributes.attachment_link.title
Kakė Makė ir Netvarkos Nykštukas žaidžia pardavėjus. Ką pasakė Kakė Makė?

# data[].attributes.body
Veikla grupelėse:

Meninė veikla: ,,Kiaulės taupyklės'' gaminimas. Vaikai kurs savo taupykles iš plastikinio butelio, spalvoto popieriaus ir plastelino. Mokytoja paaiskina vaikams visą gaminimo eigą (ant plastikinio butelio kamštelio priklijuojame plastelino gabaliukus, tai bus mūsų kiaulės taupyklės nosis. Iš spalvoto popieriaus iskerpame ausytes ir priklijuojame plastelino pagalba prie butelio šonų ir galiausiai įkerpame butelio nugarėlę, taip padarydami skylutę monetoms).

Tyrinėjimas: Vaikai atliks Steamuko eksperimentą, tyrinės, ar moneta laikysis ant vandens paviršiaus, stebės, kaip ji skęsta, ir aiškinsis, kodėl taip nutinka. Moneta ant vandens_STEAMuko eksperimentai - YouTube

IT- sudėlioti 2 euro monetų dėlionę. 2 euru monetos etalonas 64547226

# data[].attributes.body
Individuali veikla: „Monetų rūšiavimas ir skaičiavimas“. Vaikai gaus po indelį su įvairiomis lietuviškomis (arba žaidybinėmis) monetomis. Jie rūšiuos monetas pagal dydį, spalvą, skaičius ar paveikslėlius. Vaikai bandys sudėlioti monetas nuo mažiausios iki didžiausios vertės, lygins jų formą ir svorį. Kiekvienas vaikas atliks užduotį savarankiškai, o pabaigoje papasakos, ką pastebėjo.

Visos grupės veikla lauke:

Išvyka į Pinigų muziejų: vaikai vyks į pinigų muziejų, kuriame susipažins su Lietuvos pinigų istorija. Jie stebės, kaip keitėsi pinigai nuo senovės iki šių laikų, apžiūrės įvairias monetas ir banknotus, dalyvaus interaktyviose veiklose. Vaikai klausysis gido pasakojimų, uždavinės klausimus, aptars, ką sužinojo.

# data[].attributes.body
Veikla grupelėse:

Meninė veikla: „Laisvės paukštis“. Po dainos „Laisvė“ klausymo mokytoja pakvies vaikus išreikšti savo jausmus ir mintis kūrybiškai – kursime laisvės paukštį. Mokytoja paruoš trafaretus paukščio forma,(White dove on a gray background vector | Premium Vector ), o vaikai juos apklijuos spalvotu popieriumi, plunksnelėmis, siūlais ar kita medžiaga. Vaikai galės pasirinkti spalvas pagal savo nuotaiką ir tai, kaip jie supranta laisvę. Kiekvienas darbas bus unikalus – kaip kiekvieno vaiko laisvė.

Tyrinėjimas: „Sausio 13-osios simboliai“ Vaikai tyrinės įvairius simbolius, susijusius su Sausio 13-ąja, pavyzdžiui, atminimo žvakutes, Gedimino pilies nuotraukas, Vytį ir trispalvę. Jie apžiūrės įvairius daiktus ir aptars, ką jie simbolizuoja, kodėl jie svarbūs. Mokytoja suteiks vaikams korteles su simboliais ir trumpais aprašymais, kad vaikai galėtų susieti šiuos simbolius su jų reikšme Sausio 13-osios istorijoje. Po tyrinėjimo vaikai diskutuos, ką jiems asmeniškai reiškia laisvė ir kokią reikšmę turi šie simboliai jų gyvenime.

IT: interaktyvus žaidimas - Apie Lietuva

# data[].attributes.attachment_link.title
White dove on a gray background vector | Premium Vector

# data[].attributes.attachment_link.description
Download this Premium vector of White dove on a gray background vector and explore millions of professional vectors on Freepik.

# data[].attributes.body
Individuali veikla: „Atminimo žvakutė laisvei“ Vaikai individualiai kurs atminimo žvakutės aplikaciją, skirtą Sausio 13-osios paminėjimui. Jie dirbs savarankiškai, naudodami geltoną, raudoną ir oranžinį popierių, klijus ir žvakutės trafaretą. ( Large Candles Template | Planerium) vaikai sukurs savo simbolinę žvakutę, kuri reikš pagarbą žmonėms, kovojusiems už laisvę.

Veiklos metu vaikai kalbės, kodėl žvakutė yra šios dienos simbolis, ir ką reiškia prisiminti svarbius įvykius. Mokytoja padės vaikams apmąstyti savo kūrinio prasmę, paskatins pasakyti, kam jie skirtų savo žvakutę.

# data[].attributes.body
Visos grupės veikla lauke: „Laisvės simbolių takas“. Vaikai dalyvaus bendroje veikloje, estafetėje lauke, kurioje bus įrengtos trys stotelės, susijusios su Sausio 13-osios atminimu. Pirmoje stotelėje jie pieš laisvės žvakę ant asfalto su kreidelėmis. Antroje stotelėje konstruos paukštį – laisvės simbolį – iš gamtinės medžiagos: šakelių, lapų, akmenukų. Trečioje stotelėje atliks mąstymo užduotį – klausysis mokytojos užduoto sakinio apie laisvę ir sugalvos savo atsakymą, ką jiems reiškia būti laisviems.

# data[].attributes.headline
Gediminaičių stulpai – mūsų senieji ženklai.

# data[].attributes.subject
Gediminaičių stulpai – mūsų senieji ženklai.

# data[].attributes.body
Pokalbis: apie gediminaičių stulpus.

Klausimai: Ar esate matę šį ženklą? Kur galėjote jį matyti? Kaip manote, ką šis ženklas reiškia? Ar žinote, kas buvo Gediminas? Kodėl, jūsų manymu, žmonės naudoja ženklus ar simbolius? Kur Lietuvoje galime pamatyti šį simbolį?

Aiškinimas: Gediminaičių stulpai – svarbus Lietuvos simbolis, kilęs iš kunigaikščio Gedimino laikų. Jie reiškia stiprybę ir tautos istoriją. Šį simbolį galime pamatyti ant Lietuvos herbo, pinigų ir įvairių pastatų. Gediminas buvo galingas Lietuvos valdovas, kurio valdymo laikais Lietuva tapo stipria valstybe. Ženklai ir simboliai, kaip Gediminaičių stulpai, padeda atpažinti ir prisiminti svarbius įvykius bei asmenybes. Lietuvoje Gediminaičių stulpus galima rasti ant oficialių ženklų, muziejų ekspozicijose ir kitur, kur jie reprezentuoja mūsų šalies tapatybę ir istoriją.

Demonstravimas: IT- (žiūrėti 1psl.)

https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Veikla grupelėse:

Meninė veikla: „Gediminaičių stulpai – mūsų simbolis“

Mokytoja sukvies visą grupę pokalbiui apie Gediminaičių stulpus – aptars, kur vaikai juos yra matę (ant pinigų, pastatų, vėliavų), paaiškins jų reikšmę kaip vieną iš seniausių Lietuvos simbolių. Po pokalbio visi kartu stebės mokytojos atsineštų Gediminaičių stulpų pavyzdžius. Tuomet vaikai bus pakviesti meninei veiklai – jie kurs šį simbolį naudodami įvairias priemones: kartoną, medinius pagaliukus, klijus ir kt. Darbas vyks bendrai, visi prisidės prie vieno bendro kūrinio – didelio, erdvinio Gediminaičių stulpų simbolio, kuris bus eksponuojamas grupėje. Vaikai planuos, kaip simbolis atrodys, kaip jį tvirtai sukonstruoti, dalinsis užduotimis. Baigę darbą, vaikai aptars, ką sukūrė, kas buvo sunkiausia, ką išmoko apie šį simbolį ir kodėl jis svarbus Lietuvai.

Tyrinėjimas: Kūrybinio mąstymo eksperimentas: „Kaip išryškėja simbolis?“ Vaikai sužinos, kaip paslėptas simbolis (Gediminaičių stulpai) gali išryškėti tam tikromis sąlygomis. Mokytoja slapta iš anksto nupieš Gediminaičių stulpus ant popieriaus balta žvake. Vaikai gaus po tokį „tuščią“ lapą. Mokytoja pasakys, kad ant šio lapo slepiasi svarbus Lietuvos simbolis – reikia jį atrasti. Vaikai su teptukais ir dažais dažys lapą – ir simbolis palaipsniui išryškės. Tada vaikai pasakos, ką mato, kas išryškėjo. Aptars, kur yra matę šį ženklą.

IT: sudėlioti Gediminaičių stulpų dėlionę. Gediminaičių stulpai

# data[].attributes.attachment_link.title
Gediminaičių stulpai - jigsaw puzzle (35 pieces)

# data[].attributes.body
Visos grupės veikla lauke: Mokytoja iš anksto paslėps korteles su Gediminaičių stulpų simboliu įvairiose kiemo vietose – tarp krūmų, po medžių šakomis, prie suoliukų ar smėlio dėžės. Vaikai, išklausę mokytojos paaiškinimą, eis tyrinėti aplinkos ir ieškos paslėptų simbolių. Radę, pasikalbės ir prisimins, kad Gediminaičių stulpai – vienas iš Lietuvos istorinių simbolių.

Individuali veikla lauke: Vaikai lauke ant takelio individualiai dėlios Gediminaičių stulpų simbolį iš mažų akmenukų. Prieš tai mokytoja primins, kaip atrodo šis simbolis, parodys jo pavyzdį. Vaikai galės patys kūrybiškai rinktis, kaip išdėlioti simbolį, atkreipdami dėmesį į formą ir detales.

# data[].attributes.body
Veikla grupelėse:

Meninė veikla: „Karūnų kūrimas ir dekoravimas“ Mokytoja paaiškins, kad šiandien vaikai kurs karūnas, simbolizuojančias karaliaus Mindaugo karūnavimą, kuris įvyko liepos 6-ąją, Lietuvoje. Kiekvienas vaikas išsikirps iš popieriaus karūną. Printable_Crown_Templates.pdf Po to dekoruos karūnas pagal savo kūrybinę nuotaiką. Padekoravavę savo išsikirptas karūnas kiekvienas vaikas pasidalins savo sukurta karūna ir paaiškins, ką ji simbolizuoja.

Tyrinėjimas: „Karaliaus daiktų paieška“ Mokytoja ant stalo išdėlioja įvairias korteles su daiktų nuotraukomis. Tarp jų ir tokių, kurie susiję su karalyste (pvz., karūna, sostas, pilis, apsiaustas, karaliaus skeptras), ir kitų kasdienių daiktų (pvz., puodelis, kėdė, kepurė, žaislas).
Vaikai, dirbdami mažoje grupelėje, turi ištyrinėti visas korteles ir atskirti, kurie daiktai galėtų priklausyti karaliui ir karalystei. Vėliau kartu su mokytoja aptaria savo pasirinkimus – kodėl pasirinko, kuo daiktai susiję su karališku gyvenimu.

IT: Paveiksliuko spalvinimas The King and The Queen | Free Online Coloring Page

# data[].attributes.body
Individuali veikla: „Padėk princesei rasti savo karūną''. Kiekvienam vaikui mokytoja išdalina užduočių lapą, kuriame yra nupieštas labirintas (kelias) su kliūtimis. Vaikai turi padėti princesei atrasti savo karūną, nubrėžiant tinkamiausią maršrutą.

# data[].attributes.body
Visos grupės veikla lauke: „Karaliai ir princesės mūsų karalystėje“ Vaikai lauke žais vaidmenų žaidimą – įsivaizduos, kad jie yra karaliai, princesės, riteriai ar kiti karalystės gyventojai. Mokytoja leidžia vaikams pasirinkti kokį personažą jie įkūnys. Vaikai galės statyti „pilis“ iš gamtinių medžiagų (pvz., šakelių, smėlio, lapų, akmenukų), kurti sosto vietas, „karališkus rūmus“, organizuoti šventę ar pasakoti vieni kitiems, kaip gyvena jų personažai.

Mokytoja stebės, kaip vaikai kuria siužetą, kaip bendradarbiauja, kalbasi ir derina veiksmus. Prireikus padės su idėjomis ar papildys žaidimą pasakojimu.

# data[].attributes.body
Pokalbis: Apibendrinimas apie įgytas žinias apie Lietuvos nacionalines šventes ir simbolius. Mokytoja pasako vaikams, kad šiandien jie tęs kalbą apie Lietuvą ir jos simbolius. Kad jie jau per šią savaitę sužinojo daug įdomių dalykų apie Lietuvą, jos istoriją ir svarbiausius ženklus. Kiekvienas simbolis turi savo reikšmę, ir mes juos gerbiame, nes jie mums primena apie mūsų tapatybę ir didžiąją istoriją. Mokytoja paklausia vaikų ką prisimenate apie Lietuvą, jos simbolius ir kodėl jie svarbūs. Juk mes visi turime prisiminti ir gerbti savo šalį.

Kausimai: Ką sužinojai apie Lietuvos pinigus ir monetas? Kodėl mes prisimename Sausio 13-ąją? Kas yra Gediminaičių stulpai? Ką jie reiškia? Ką veikiame Liepos 6 dieną? Kodėl himną giedame atsistoję? Kaip manai, kas vienija visus lietuvius? Ką tu norėtum padovanoti Lietuvai?

Aiškinimas: Lietuva turi daug simbolių, kuriuos mes dažnai matome ar girdime – tai mūsų pinigai, gediminaičių stulpai, Sausio 13-osios įvykiai ir Liepos 6-osios šventė. Pinigai mums padeda apsipirkti ir suprasti, kokia svarbi yra ekonomika. Kai kalbame apie Gediminaičių stulpus, mes prisimename mūsų istoriją ir mūsų šaltinius, kurie mums parodo, kaip Lietuva augo ir tapo stipri. Liepos 6-ąją švenčiame mūsų šalies šventę – tai diena, kai mes visi dainuojame himną ir taip stipriname savo meilę Lietuvai. Visi šie simboliai labai svarbūs, nes jie padeda suprasti, kokia svarbi ir didinga yra šalis. Mes turime juos gerbti ir atsiminti, nes jie mums primena apie mūsų šalies tapatybę, istoriją ir tai, ką mes turime, kad būtume laimingi ir stiprūs.

Demonstravimas: IT- (žiūrėti 1-2 psl.) https://view.genially.com/67b87204f9be8f42a8164297/interactive-image-lietuvos-tautiniai-simboliai-ir-nacionalines-sventesi

# data[].attributes.attachment_link.title
Lietuvos tautiniai simboliai ir nacionalinės šventėsi

# data[].attributes.attachment_link.description
Lietuvos tautiniai simboliai ir nacionalinės šventėsi

# data[].attributes.body
Veikla grupelėse:

Meninė veikla: „Piešiu Lietuvą savo širdyje“ Kiekvienas vaikas gaus baltą popieriaus lapą (galima iš anksto paruošti širdies formos trafaretą arba piešti širdį savarankiškai). Vaikai pieš arba kurs aplikacijas, naudodami įvairias priemones: spalvotą popierių, pieštukus, flomasterius, dažus.

Tyrinėjimas: Kortelių rūšiavimas – „Simbolių tyrinėtojai“ Mokytoja ant stalo išdėlioja įvairias korteles su paveikslėliais: Lietuvos vėliava, herbas, Gediminaičių stulpai, karūna, pilis, moneta, žvakė, šeimos nuotrauka, trispalvė juostelė, himno natos, Laisvės varpas ir kt.

Vaikai tyrinės korteles, aptars tarpusavyje, ką jos reiškia, ką jau yra apie jas sužinoję per savaitę. Tuomet vaikai gaus tris dėžutes su užrašais: Laisvės simboliai, valdovų simboliai, švenčių simboliai. Jų užduotis – susitarti ir suskirstyti korteles į tinkamas kategorijas, remiantis savo žiniomis ir patirtimi. Pabaigoje grupelė pristatys savo sprendimą – paaiškins, kodėl vieną ar kitą simbolį priskyrė konkrečiai grupei.

IT: Dėlioti dėlionę ,,Lietuva'' Lietuva

# data[].attributes.body
Visos grupės veikla lauke:

Išvyka - edukacija į ,,Mažosios Lietuvos istorijos muziejų''.

# data[].attributes.body
Ugdymosi pasiekimai:

Aplinkos pažinimas: Pasako savo šalies <...> pavadinimą. Jaučiasi atsakingas už socialinę, kultūrinę <...> aplinką, bei jos ateitį. Pradeda jausti prieraišumą artimiausiai socialinei, kultūrinei <...> aplinkai, išreikšdamas jį veikloje ir kūryboje. (6 žingsnis).

Tyrinėjimas: Domisi daiktų ir reiškinių savybėmis. Samprotauja apie tai, ką pajuto, patyrė, atrado, sužinojo; remdamasis tyrinėjimo rezultatais kelia klausimus; siūlo idėjas, ką dar būtų galima tyrinėti. (6 žingsnis).

Matematinis mąstymas: Nuosekliai įvardija skaičius nuo 0 iki 10, juos parašo skaitmenimis. (6 žingsnis).

Skaitmeninis sumanumas: Mokytojo padedamas ir prižiūrimas naudojasi įvairių išmaniųjų įrenginių valdymo priemonėmis (<...> jutikliniu ekranu <...>), ugdomajai veiklai. (5žingsnis).

Problemu sprendimas: Spręsdamas problemą samprotauja, kas pavyko (nepavyko), ką galima daryti toliau ar kitaip. (5 žingsnis).

Mokėjimas mokytis :Kai domina tema, ieško galimybių sužinoti daugiau ir patenkinti savo smalsumą. (5 žingsnis). Įsitraukia į naują, iššūkio reikalaujančią veiklą, drąsiai kalba apie tai, ką jau moka, ką norėtų sužinoti, ko išmokti. (6 žingsnis).

# data[].attributes.body
Uždaviniai:

1. Vaikai įvardins savo šalį – Lietuvą. Atpažins pagrindinius Lietuvos simbolius. Paminės, kuo šie simboliai svarbūs Lietuvai.

2. Tyrinės daiktų savybes (pvz., monetų, karališkų simbolių). Pasidalins, ką sužinojo ar pastebėjo.

3. Skaičiuos simbolius, daiktus, monetas veiklos metu. Atliks paprastas loginio mąstymo užduotis.

4. Mokytojo padedami naudosis planšete ar interaktyvia lenta veiklai apie Lietuvos simbolius.

5. Spręs užduotis, kuriose reikės nuspręsti, kas priklauso karaliui ar kaip įveikti kelią į pilį. Aptars, ką darytų kitaip, jei nepavyko.

6. Rodys smalsumą temai apie Lietuvą. Drąsiai reikš mintis, ko išmoko ar ką norėtų sužinoti.